Ronnie O’Sullivan at Snooker German Masters (DerHexer) 2015-02-06 07.jpgΟ Ρόνι Ο' Σαλιβαν κατά τη διάρκεια του Γερμανικού Μάστερς 2015
Ο **Ρόνι Ο' Σάλιβαν ΤΒΑ** (Ρόναλντ Αντόνιο Ο' Σάλιβαν**,** 5 Δεκεμβρίου 1975) είναι ένας επαγγελματίας παίκτης σνούκερ από το Έσσεξ της Αγγλίας που θεωρείται ο κορυφαίος παίκτης στη σύγχρονη ιστορία του αθλήματος. Είναι 7 φορές παγκόσμιος πρωταθλητής σνούκερ, 8 φορές νικητής Μάστερς, 8 φορές νικητής του Πρωταθλήματος Ηνωμένου Βασιλείου. Είναι ο πιο πετυχημένος παίκτης στην ιστορία των τριών αυτών τουρνουά που λέγονται *Triple Crown Series* (23 τίτλοι στο σύνολο), αλλά και ο πιο πετυχημένος παίκτης στην ιστορία των *ranking* τουρνουά με 40 τίτλους (*Ranking title* είναι ο τίτλος ο οποίος προσμετράτε στην παγκόσμια λίστα κατάταξης). Τα κέρδη του από το άθλημα του σνούκερ τον καθιστούν ως τον πιο επιτυχημένο σε εισπράξεις αθλητή όλων των εποχών (πάνω από £12,5 εκατ.) 

Ένα σπάνιο ταλέντο από παιδί, έγινε επαγγελματίας παίκτης το 1992, σε ηλικία 16 ετών. Το 1993 κατέκτησε το πρώτο του *ranking* τίτλο, το Πρωτάθλημα Ηνωμένου Βασιλείου, σε ηλικία 17 ετών και 358 ημερών, όντας ο νεότερος παίκτης που κερδίζει *ranking* τίτλο (ρεκόρ που κατέχει έως σήμερα). Το 2023 κερδίζει για όγδοοη φορά το Πρωτάθλημα Ηνωμένου Βασιλείου, σε ηλικία 47 ετών και 363 ημερών και γίνεται ο γηραιότερος μέχρι σήμερα νικητής του. Το 2024 γίνεται ο γηραιότερος μέχρι σήμερα νικητής του Masters κερδίζοντας το για όγδοοη φορά, σε ηλικία 48 ετών και 40 ημερών. Επίσης, είναι ο νεότερος παίκτης στην ιστορία που έχει κατακτήσει το Μάστερς (το 1995 σε ηλικία 19 ετών και 69 ημερών). Ο Ο' Σάλιβαν ξεχωρίζει για τη διάρκεια του στο υψηλότερο επίπεδο, καθώς κατέχει το ρεκόρ των συνεχόμενων εμφανίσεων στο Παγκόσμιο Πρωτάθλημα (31 συναπτές παρουσίες από το 1993 έως και το 2023). Μάλιστα με την κατάκτηση του έκτου Παγκοσμίου Πρωταθλήματος το 2022, όντας 46 ετών έγινε ο γηραιότερος πρωταθλητής στη σύγχρονη ιστορία του αθλήματος. Επίσης σύμφωνα με το Βιβλίο Γκίνες κρατά το ρεκόρ του γρηγορότερου maxiumm break στην ιστορία. Το είχε επιτύχει στο Παγκόσμιο του 1997 σε χρόνο 5 λεπτών και 8 δευτερολέπτων. Συνολικά στην καριέρα του κατέχει τα περισσότερα *century breaks* (πάνω από 1.100) και *maxiumum breaks* (15). 

Ο Ο' Σάλιβαν έχει παλέψει κατά τη διάρκεια της καριέρας του με την κατάθλιψη όπως και με την εξάρτηση ουσιών και αλκοολισμού. Λόγω του απρόβλεπτου ταμπεραμέντου του και των κατά καιρούς δηλώσεων του, έχει ουκ ολίγες φορές επικριθεί από φορείς του αθλήματος και έχει βρεθεί στο στόχαστρο του αθλήματος. Έχει δεχθεί παρατηρήσεις από την ομοσπονδία του αθλήματος με αποτέλεσμα ο ίδιος να απειλεί ότι θα σταματήσει από το άθλημα. Όσον αφορά τη δράση του έξω από το άθλημα, έχει δουλέψει ως σχολιαστής στο δίκτυο Eurosport, έχει συγγράψει μυθιστορήματα και αυτοβιογραφίες. Το 2016 του απονεμήθηκε το Τάγμα της Βρετανικής Αυτοκρατορίας.

Προσωπική ζωή
-------------

Ο Ο' Σάλιβαν γεννήθηκε στις 5 Δεκεμβρίου του 1975 στο Ουέρτσλεϊ της Αγγλίας και είναι γιος του Ρόναλντ Τζον Ο' Σάλιβαν και της Μαρίας Καταλάνο. Η μητέρα του έχει καταγωγή από τη Σικελία της Ιταλίας και ο Ρόνι περνούσε τις διακοπές του κατά την παιδική ηλικία στο χωριό του κοντά στο Αγκριτζέντο. Έπειτα εγκαταστάθηκε στο Τσίγκουελ του Έσσεξ, μέρος στο οποίο ζει μέχρι σήμερα. Ο πατέρας του διατηρούσε μαγαζιά με ερωτικά είδη και προϊόντα στην περιοχή Σόχο του Λονδίνου. Το 1992 και ενώ ο Ο' Σάλιβαν ήταν 16 ετών, ο πατέρας του καταδικάστηκε ισόβια για δολοφονία και εξέτισε ποινή 18 ετών, αφού το 2010 αποφυλακίστηκε. Το 1996 η μητέρα του οδηγήθηκε στη φυλακή για φοροδιαφυγή με αποτέλεσμα ο Ο' Σάλιβαν σε ηλικία 21 ετών να χρειαστεί να έχει υπό την προστασία του, την 8χρονη τότε αδερφή του Ντανιέλε. 

Ο Ο' Σάλιβαν έχει τρία παιδιά. Την Taylor-Ann Magnus (γεννημένη το 1996) από τη διετή σχέση του με τη Sally Magnus, τη Lily (γεννημένη το 2006) και τον Ronnie Jr (γεννημένο το 2007) από τη σχέση του με την Jo Langley, την οποία γνώρισε στη ΜΚΟ υποστήριξης ανθρώπων που πάσχουν από εξάρτηση ναρκωτικών, Narcotics Anonymous. Το 2018 έγινε παππούς σε ηλικία 42 ετών αποκτώντας εγγονή από την πρώτη του κόρη. Το 2012 γνώρισε την ηθοποιό Laila Rouass με την οποία αρραβωνιάστηκε το 2013 αλλά μετά από 10 χρόνια, το ζευγάρι χώρισε τον Φεβρουάριο του 2022.

Ο Ο' Σάλιβαν έχει ταλαιπωρηθεί στη διάρκεια της ζωής του από προβλήματα κατάθλιψης, εξάρτησης ουσιών και γενικότερης έλλειψης αυτοπεποίθησης ακόμα και σε περιόδους επιτυχίας. Από το 2011 συνεργάζεται με τον στενό φίλο, ψυχίατρο και αθλητικό ψυχολόγο Steve Peters. Τη σεζόν 2012-13 ο Ο' Σάλιβαν έκανε ένα μεγάλο διάλειμμα από το επίσημο καλεντάρι και πέρασε κάποιες εβδομάδες σε μια φάρμα. Του αρέσει το τρέξιμο (κατέχει προσωπικό ρεκόρ 34 λεπτών και 54 δευτερολέπτων σε αγώνα 10χλμ κάτι που τον συμπεριέλαβε στους καλύτερους 1.500 δρομείς στο Ηνωμένο Βασίλειο το 2008) κάτι που τον έχει βοηθήσει να καταπολεμήσει τους «δαίμονες» του ενώ επίσης ενδιαφέρεται για τη μαγειρική. Έχει εμφανιστεί δύο φορές στην εκπομπή του BBC *Saturday Kitchen* το 2014 και το 2021 ενώ έχει εμφανιστεί και στην εκπομπή *Top Gear*. Είναι υποστηρικτής της Άρσεναλ.

Ο Ο' Σάλιβαν δεν έχει επίσημα αφοσιωθεί σε κάποια θρησκεία αλλά έχει επιδείξει ενδιαφέρον κατά καιρούς στο Ισλάμ και στον Βουδισμό.

Τίτλοι
------

### 40 Ranking

**Παγκόσμιο πρωτάθλημα σνούκερ**: **7** (2001, 2004, 2008, 2012, 2013, 2020, 2022)

* Φιναλίστ: 1 (2014)

**Πρωτάθλημα Ηνωμένου Βασιλείου**: **8** (1993, 1997, 2001, 2007, 2014, 2017, 2018, 2023)

* Φιναλίστ: 1 (2016)

Όπεν Κίνας: **2** (1999, 2000)

Όπεν Σκωτίας: **2** (1998, 2000)

Όπεν Ουαλίας: **4** (2004, 2005, 2014, 2016)

World Όπεν: **1** (2004)

Αγγλικό Όπεν: **1** (2017)

Tour Championship: **1** (2019)

Σανγκάη Μάστερς: **2** (2009, 2017)

World Grand Prix: **2** (2018, 2021)

Northern Ireland Trophy: **1** (2008)

Asian Classic: **1** (1996)

Μάστερς Ιρλανδίας: **2** (2003, 2005)

Γερμανικό Μάστερς: **2** (1996, 2012)

Players Championship: **2** (2018, 2019)

Βρετανικό Όπεν: **1** (1994)

Malta Cup: **1** (2003)

### Άλλοι

**Μάστερς**: **8** (1995, 2005, 2007, 2009, 2014, 2016, 2017, 2024)

* Φιναλίστ: 6 (1996, 1997, 2004, 2006, 2010, 2019)

IBSF Παγκόμσμιο Πρωτάθλημα Under-21: **1** (1991)

Junior Pot Black: **1** (1991)

Pink Ribbon: **1** (2015)

Σανγκάη Μάστερς: **3** (2018, 2019, 2023)

Power Snooker: **1** (2010)

Champion of Champions: **3** (2013, 2014, 2018)

Πρέμιερ Λιγκ: **10** (1997, 2001, 2002, 2005 x2, 2006, 2007, 2008, 2010, 2012)

Superstar International: **1** (1997)

Charity Challenge: **2** (1996, 2000)

Hamm Invitational Trophy: **1** (2008)

Scottish Masters Challenge: **1** (1993)

Masters Qualifying Event: **1** (1993)

Nescafe Extra Challenge: **1** (1993)

Players Tour Championship – Event 1: **1** (2011)

Kay Suzanne Memorial Trophy: **1** (2011)

Paul Hunter Classic: **1** (2013)

Μάστερς Σκωτίας: **3** (1998, 2000, 2002)

Βρετανικό Πρωτάθλημα U-16: **1** (1989)

Παραπομπές
----------

1. ↑  (Αγγλικά) *Internet Movie Database*. nm1187003. Ανακτήθηκε στις 21  Ιουλίου 2015.
2. ↑  (Γερμανικά) *Εγκυκλοπαίδεια Μπρόκχαους*. o-sullivan-ronald-antonio. Ανακτήθηκε στις 9  Οκτωβρίου 2017.
3. ↑  (Αγγλικά) *Internet Movie Database*. nm1187003/bio.
4. ↑  www.imdb.com/date/12-05/births.
5. ↑  *World Professional Billiards and Snooker Association*. www.worldsnooker.com/players/ronnie-osullivan/. Ανακτήθηκε στις 7  Αυγούστου 2018.
6. ↑  (Βρετανικά αγγλικά) *The London Gazette 61450*. 31  Δεκεμβρίου 2015. www.thegazette.co.uk/London/issue/61450/data.pdf. σελ. N14. ISBN-13 978-0-11-686450-5.
7. ↑  «'Magic' Ronnie wows Reardon» (στα αγγλικά). 2004-05-02.. Ανακτήθηκε στις 2022-01-15.
8. ↑  «O'Sullivan 'may be greatest'» (στα αγγλικά). 2004-05-04.. Ανακτήθηκε στις 2022-01-15.
9. ↑  «Whirlwind Q&A» (στα αγγλικά). 2007-04-20.. Ανακτήθηκε στις 2022-01-15.
10. ↑  «Imperious O'Sullivan divides and rules» (στα αγγλικά). *BBC Sport*.. Ανακτήθηκε στις 2022-01-15.
11. ↑  «O'Sullivan best in world - Hendry» (στα αγγλικά). 2008-05-02.. Ανακτήθηκε στις 2022-01-15.
12. ↑  «Rocket goes off again» (στα αγγλικά). 2006-12-14.. Ανακτήθηκε στις 2022-05-03.
13. ↑  Pollen, Interview by Lisa. «My hols: Ronnie O’Sullivan» (στα αγγλικά). ISSN 0140-0460.. Ανακτήθηκε στις 2022-05-03.
14. ↑  «Lunch with the FT: Ronnie O’Sullivan». *Financial Times*. 2013-10-11.. Ανακτήθηκε στις 2022-05-03.
15. ↑  «O'Sullivan's father leaves jail» (στα αγγλικά). 2010-11-19.. Ανακτήθηκε στις 2022-05-03.
16. ↑  Jones, Emma (17 Νοεμβρίου 2018). «Why snooker champ Ronnie O'Sullivan hasn't seen his newborn grandchild». *mirror* (στα Αγγλικά). Ανακτήθηκε στις 3 Μαΐου 2022.
17. ↑  «Laila Rouass engaged to snooker champion Ronnie O'Sullivan». *HELLO!* (στα Αγγλικά). 4 Φεβρουαρίου 2013. Ανακτήθηκε στις 3 Μαΐου 2022.
18. ↑  Kent, Sara-Aisha· Knox, Susan (16 Φεβρουαρίου 2022). «Snooker legend Ronnie O'Sullivan and Laila Rouass split after 10 years together». *mirror* (στα Αγγλικά). Ανακτήθηκε στις 3 Μαΐου 2022.
19. ↑  «Tale of two Ronnies» (στα αγγλικά). 2001-05-08.. Ανακτήθηκε στις 2022-05-03.
20. ↑  «O'Sullivan triumph 'not his best'» (στα αγγλικά). 2008-05-06.. Ανακτήθηκε στις 2022-05-03.
21. ↑  «James Lawton: Ronnie O'Sullivan is no trouble... his brilliance is a». *The Independent* (στα Αγγλικά). 7 Μαΐου 2013. Ανακτήθηκε στις 3 Μαΐου 2022.
22. ↑  «How Ronnie O'Sullivan is trying to run off 'them demons'». *the Guardian* (στα Αγγλικά). 13 Απριλίου 2009. Ανακτήθηκε στις 3 Μαΐου 2022.
23. ↑  «Suzuki Liana features in Top Gear's». *web.archive.org*. 21 Ιανουαρίου 2010. Αρχειοθετήθηκε από το πρωτότυπο στις 21 Ιανουαρίου 2010. Ανακτήθηκε στις 3 Μαΐου 2022. CS1 maint: Unfit url (link)
24. ↑  O'Sullivan, Ronnie (19 Μαΐου 2006). «Last weekend: Ronnie O'Sullivan in London». *the Guardian* (στα Αγγλικά). Ανακτήθηκε στις 3 Μαΐου 2022.
25. ↑  «Ronnie O'Sullivan». *WPBSA* (στα Αγγλικά). Ανακτήθηκε στις 15 Ιανουαρίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 61048000
* LCCN: nb2001037616
* ISNI: 0000 0000 5558 7022
* GND: 13724407X
* NKC: xx0075124

 |

 |